Üldkohtu (kuues koda) 11. juuli 2018. aasta otsus – Klyuyev vs. nõukogu
(kohtuasi T‑240/16)
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamine – Nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loetellu – Õiguslik alus – Ilmne hindamisviga – Kaitseõigused – Õigus tõhusale kohtulikule kaitsele
1.      Euroopa Liidu õigus – Liidu väärtused ja eesmärgid –Väärtused – Õigusriigi põhimõtte järgimine – Õigusriik – Mõiste
(ELL artiklid 2 ja 49)
(vt punktid 62 ja 63)
2.      Ühine välis- ja julgeolekupoliitika – Piiravad meetmed seoses olukorraga Ukrainas – Ukraina riigivara omastamise eest vastutavate isikute rahaliste vahendite külmutamine – Riigi vahendite õigusvastane kasutamine – Mõiste – Riigi vahendite või vara õigusvastase kasutamise juhtumid, mis võivad kahjustada Ukraina institutsioonilisi ja õiguslikke aluseid ning õõnestada õigusriigi põhimõtteid selles riigis
(nõukogu otsus 2014/119/ÜVJP, artikli 1 lõike 1 punkt a, muudetud otsusega 2015/143/ÜVJP; nõukogu määrus nr 208/2014, artikli 3 lõige 1, muudetud määrusega 2015/138)
(vt punktid 61, 64–67, 209)
3.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Nõukogu kohustus kontrollida süstemaatiliselt kolmandate riikide ametiasutuste esitatud tõendeid – Puudumine
(Euroopa Liidu põhiõiguste harta, artiklid 41 ja 47; nõukogu otsused (ÜVJP) 2016/318 ja 2017/381; nõukogu otsused 2016/311 ja 2017/374)
(vt punktid 73, 113–117, 122–126, 133, 212, 213, 234 ja 236)
4.      Ühine välis- ja julgeolekupoliitika – Piiravad meetmed seoses olukorraga Ukrainas – Ukraina riigivara omastamise eest vastutavate isikute rahaliste vahendite külmutamine – Nende meetmete laad – Puhtalt kaitsemeetmed – Kriminaalõiguse valdkonda mittekuulumine
(nõukogu otsus (ÜVJP) 2016/318; nõukogu otsus 2016/311)
(vt punktid 120 ja 121)
5.      Ühine välis- ja julgeolekupoliitika – Piiravad meetmed seoses olukorraga Ukrainas – Ukraina riigivara omastamise eest vastutavate isikute rahaliste vahendite külmutamine – Piirava meetme sõltuvus süüdimõistvast kohtuotsusest – Puudumine
(nõukogu otsus 2014/119/ÜVJP, artikli 1 lõike 1 punkt a, muudetud otsusega 2015/143/ÜVJP; nõukogu määrus nr 208/2014, artikli 3 lõige 1, muudetud määrusega 2015/138)
(vt punkt 132)
6.      Ühine välis- ja julgeolekupoliitika – Piiravad meetmed seoses olukorraga Ukrainas – Ukraina riigivara omastamise eest vastutavate isikute rahaliste vahendite külmutamine – Seaduslikkuse hindamine otsuse tegemise ajal kättesaadava teabe alusel
(vt punkt 137)
7.      Põhiõigused – Kaitseõigused – Õigus tõhusale kohtulikule kaitsele – Piiravad meetmed seoses olukorraga Ukrainas – Kohustus teha teatavaks vastu võetud otsuste aluseks olevad individuaalsed ja konkreetsed põhjused – Kohustus teavitada süüstavatest asjaoludest – Ulatus
(Euroopa Liidu põhiõiguste harta, artikli 41 lõige 2 ja artikkel 47; (nõukogu otsus (ÜVJP) 2016/318; nõukogu määrus 2016/311)
(vt punktid 151–153)
8.      Ühine välis- ja julgeolekupoliitika – Piiravad meetmed seoses olukorraga Ukrainas – Ukraina riigivara omastamise eest vastutavate isikute rahaliste vahendite külmutamine – Omandiõiguse ja õigus mainele rikkumine – Puudumine
(Euroopa Liidu põhiõiguste harta, artikli 17 lõige 1; nõukogu otsus (ÜVJP) 2016/318; nõukogu määrus 2016/311)
(vt punktid 168–183)
Ese
ELTL artiklil 263 põhinev nõue tühistada esiteks nõukogu 4. märtsi 2016. aasta otsus (ÜVJP) 2016/318, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2016, L 60, lk 76), ning nõukogu 4. märtsi 2016. aasta rakendusmäärus (EL) 2016/311, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2016, L 60, lk 1), ja teiseks nõukogu 3. märtsi 2017. aasta otsus (ÜVJP) 2017/381, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2017, L 58, lk 34), ning nõukogu 3. märtsi 2017. aasta rakendusmäärus (EL) 2017/374, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2017, L 58, lk 1), osas, milles hageja nimi jäeti nende isikute, üksuste ja asutuste loetelu, kelle suhtes neid piiravaid meetmeid kohaldatakse.
Resolutsioon
1.
Tühistada nõukogu 3. märtsi 2017. aasta otsus (ÜVJP) 2017/381, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas, ja nõukogu 3. märtsi 2017. aasta rakendusmäärus (EL) 2017/374, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas, osas, milles Andriy Klyuyevi nimi jäeti nende isikute, üksuste ja asutuste loetelu, kelle suhtes neid piiravaid meetmeid kohaldatakse.
2.
Jätta hagi ülejäänud osas rahuldamata.
3.
Hagis esitatud tühistamisnõude osas jätta A. Klyuyevi kohtukulud tema enda kanda ja mõista temalt välja Euroopa Liidu Nõukogu kohtukulud.
4.
Nõuete muutmise avalduses esitatud otsuse 2017/381 ja rakendusmääruse 2017/374 osalise tühistamise nõude osas jätta nõukogu kohtukulud tema enda kanda ja mõista temalt välja A. Klyuyevi kohtukulud.